ร้านชาบูแนวใหม่คิดค้นความอร่อยโดยคุณกิ๊ฟและคุณเก่ง ยอมรับว่ามีไอเดียแปลกใหม่และน่ารักดี เป็นร้านอาหารคาวที่ตกแต่งไว้หวานและน่ารักมาก น่าจะเป็นอีก 1 จุดเช็คอิน ที่จะได้ทั้งความอร่อยและภาพที่สวยงาม

สำหรับรสชาติชาบู มีให้เลือกเป็นน้ำซุปใสหรือว่าน้ำดำ ** ข้อแตกต่างสำหรับน้ำดำที่นี่คือไม่ติดเค็ม โดยมากน้ำดำจะเค็มมากและเค็มมากยิ่งขึ้นเมื่อกินไปเรื่อยๆ แต่ว่าที่นี่จะรสกลมกล่อมกำลังดีกินไปนานๆก็ไม่เค็มมาก ซดน้ำซุปได้อร่อยตลอดการกินเลย

ส่วนสายไหมที่อยู่ 8 แบบ ตามในเมนู เราเลือกเป็นเบคอนหม้อนึงและกุหลาบหม้อนึง การที่มีสายไหมไม่ได้ทำให้น้ำซุปติดรสหวานแบบขนมอย่างที่คิดไวกลับมีรสหวานกำลังดีและมีกลิ่นกุหลาบและเบคอนนิดๆ **ที่มีผลชัดเจนที่เกิดขึ้นจากสายไหมคือสายไหมที่เราสั่งเป็นสายไหมโทนชมพูเลยทำให้น้ำซุปเรามีสีติดชมพูเล็กๆและบรรดาหมูเนื้อของเราที่ต้มลงไปก็มีติดสีชมพูเล็กๆ เหมาะกับช่วงวาเลนไทน์เลย โลกฉันสีชมพู \^^/

อาหารที่สั่งสั่งเป็นชุดหมูภูเขาไฟ(อันนี้มาเป็นภูเขาไฟพ่นควันมาเลย) และชุดเนื้อ พร้อมทั้งสั่งลูกชิ้นไส้ต่างๆแยกต่างหากอีกอย่างละ 1 และหมูไฮโซ(หมูไอโซอันนี้เด็ดไม่ต้องจิ้มน้ำจิ้มเลยเพราะปรุงรสมาแล้ว) เวลาเสริฟอย่างเยอะถึงขั้นต้องต่อโต๊ะกันเลย และลูกชิ้นเยอะมากเพราะจริงๆแล้วในชุดหมูและชุดเนื้อก็มีพวกลูกชิ้นยัดไส้เสริฟมาด้วยอยู่แล้ว

หมดจากของคาวต่อด้วยของหวานคือ ... จำชื่อไม่ได้จริงๆ ^^' แต่เป็นเหมือนเยลลี่ที่ด้านในเป็นน้ำหวานเสริฟบนกุหลาบที่ผ่านการล้างมาอย่างดีหลายขั้นตอน เสริฟพร้อมวาฟเฟิลชมพูและไอติมวานิลา คือเก๋ไก๋ดีงามมาก (แนะนำให้กินตัวเยลลี่คำเดียวหมดเลย) และไม่หมดเท่านั้นอันนี้พีคกว่าคือต่อด้วยสายไหมโอเล่ แบบว่าอร่อยแบบโอเล่เลยเป็นรสโอเล่มีความเย็นๆและหวานกำลังดี อันนี้ถูกใจฉันมาก

สำหรับฉันร้านนี้แนะนำจร้าา